เงินบาทแนวโน้มยังอ่อนค่าต่อเนื่อง
ค่าเงินบาทปิดตลาดเย็นนี้ (16 พ.ย.) อยู่ที่ระดับ 35.94/96 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 35.94/95 บาท/ดอลลาร์
16 พ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (16 พ.ย.) อยู่ที่ระดับ 35.94/96 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 35.94/95 บาท/ดอลลาร์
โดยระหว่างวันเงินบาทอ่อนค่าไปแตะที่ระดับ 36 บาท/ดอลลาร์ แต่เป็นผลมาจากแรงซื้อแรงขายตามปกติ อย่างไรก็ตาม เงินบาทในระยะนี้มีแนวโน้มอ่อนค่าต่อ เนื่องจากทิศทางดอลลาร์สหรัฐยังคงแข็งค่า ประกอบกับค่าเงินยูโรผันผวนจากเหตุก่อการร้ายในฝรั่งเศส
“ช่วงเที่ยงๆ บาทอ่อนค่าไปแตะระดับ 36 บาท แต่หลังจากนั้นราคาก็ค่อยๆ ไล่ลงมา วันนี้บาททำ high สุดที่ 36.02 และ low สุดที่ 35.92 แนวโน้มบาทยังอ่อนค่าต่อ เพราะ trend ดอลลาร์ยังแข็งค่า และเงินยูโรผันผวนเพราะเหตุก่อการร้ายในกรุงปารีส” นักบริหารเงินกล่าว
ขณะที่พรุ่งนี้เงินบาทยังมีแนวโน้มอ่อนค่า คาดจะเคลื่อนไหวในกรอบ 35.90-36.15 บาท/ดอลลาร์
 
ที่มา: สำนักข่าวอินโฟเควสท์